ঢাকা, ১২ জুলাই (শীর্ষ নিউজ ডটকম): ছাত্রীকে যৌন নির্যাতনকারী ভিকারুননিসা নূন স্কুলের শিক্ষক পরিমল জয়ধর ও তার প্রশ্রয়দানকারীদের দৃষ্টান্তমূলক শাস্তি দাবি করেছে মহিলা পরিষদ ঢাকা মহানগর নেতৃবৃন্দ। একইসঙ্গে দেশব্যাপী কোচিংয়ের আড়ালে বাণিজ্য বন্ধেরও দাবি জানিয়েছে সংগঠনটি।  আজ মঙ্গলবার বিকেলে জাতীয় প্রেসক্লাবের সামনে আয়োজিত মানববন্ধন কর্মসূচি পালনকালে এই আহ্বান জানানো হয়। কর্মসূচি পালনের সময় বক্তব্য রাখেন  মহিলা পরিষদ ঢাকা মহানগর শাখার সাধারণ সম্পাদক সারাবান তহুরা, সাংগঠনিক সম্পাদক নুরুল ওয়ারা বেগম, কানিজ ফাতেমা টগর, আইন ও সালিশ কেন্দ্রের রওশন জাহান পারভিন প্রমুখ।  (শীর্ষ নিউজ ডটকম /আরএম / বিএইচ/এমএইচ/১৭:০০ঘ.)